**Hollós Máté: Lehet-e egy több, mint a sok? -** HANGSZERSIMOGATÓ

Tantárgy: zene

Osztály: 3.

Eszközök: Szitakötő 59. száma, olasz barokk lant

Meghívott: Iloc Ovidiu zeneszerző, tanár, „hobby lantművész”

**Ráhangolódás, beszélgetés**

Elolvassuk a Szitakötő *Lehet-e egy több, mint a sok?* című cikkét.

*Mindannyian voltatok már koncerten.*

* Milyen hagnszereket ismertetek fel a zenekarban?
* Mi volt a leghangosabb/ leghalkabb?
* Volt-e benne szólista?
* Mikor hangzik el egy zenemű különösen fontos pillanata? Amikor egy hangszer szólózik, amikor a két énekes azonos dallamot énekel, vagy amikor minden hangszer egyszerre játszik?

Megjegyezzük: A hangerő mértékegysége a **decibel**. A szólista játékát **solo**-nak nevezzük, ha mindenki ugyanazt a dallamot játssza, az az **unisono**.

**Hangszer bemutatása**

Ma egy különleges hangszerrel találkozhatunk. Iloc Ovidiu zeneszerző, tanár, kórusénekes, „hobby lantművész” ma egy olasz barokk lantot hozott el nekünk. Ez a hangszer sose játszik zenekarban. Hamarosan megfejtjük, hogy miért, de előbb szeretném, ha szemügyre vennétek és elmondanátok, hogy mit vesztek észre rajta. Meg is lehet kérdezni a művész urat, ha valamire kíváncsiak vagytok.

* Nagyon hosszú. (megmértük: 2100 cm)
* Sok húrja van. ( 13 pár +1, amit „cantarellonak” hívnak)
* Domború a teste, csíkos
* A hanglyukat rozetta díszíti

Ez egy olasz barokk lant, olaszul arciliuto. Európában a [középkorban](https://hu.wikipedia.org/wiki/K%C3%B6z%C3%A9pkor) jelent meg, az [arab](https://hu.wikipedia.org/wiki/Arabok) lantból, az [údból](https://hu.wikipedia.org/wiki/%C3%9Ad) fejlődött ki. Akkoriban is kíváncsiak és kreatívak voltak az emberek, több újítást alkalmaztak a hangszeren. Újabb és újabb húrok hozzáadásával bővítették lefelé a hangterjedelmét, egyre bonyolultabb nyakmegoldások jöttek létre az egyre hosszabb [menzúrájú](https://hu.wikipedia.org/wiki/H%C3%BAros_hangszerek#Fogalmak) „extra” húrok felfüggesztésére. A hozzáadott basszus húrokat már nem is lehetett lefogni, hárfa módjára pengették ezeket. Így jött létre Olaszországban a lantcsaládnak ez a két méter hosszú változata. Ma már „nem divatos”, ritka hangszer.

*A hangszer szinte teljes egészében fából készült, méretéhez viszonyítva meglepően könnyű.  Cseppformájú, általában*[*lucfenyő*](https://hu.wikipedia.org/wiki/Luc_(faanyag))[*rezonáns*](https://hu.wikipedia.org/wiki/Rezon%C3%A1ns)*, belülről*[*keresztgerendákkal*](https://hu.wikipedia.org/w/index.php?title=Gerenda_(hangszerr%C3%A9sz)&action=edit&redlink=1)*megerősítve. A test domború formában összeillesztett hosszanti szelvényekből áll, nagyjából félkör keresztmetszetű. A hangolás fa*[*kulcsokkal*](https://hu.wikipedia.org/wiki/Hangol%C3%B3kulcs)*történik. A*[*bundok*](https://hu.wikipedia.org/w/index.php?title=Bund&action=edit&redlink=1)*a nyakra hurkolt bélhúrok, a tetőn is folytatódnak, itt már keményfából készülnek. A tetőn kap helyet még az egyszerű, csomózásos rendszerű*[*húrláb*](https://hu.wikipedia.org/wiki/H%C3%BArl%C3%A1b) *és a kör alakú*[*hanglyuk*](https://hu.wikipedia.org/w/index.php?title=Hanglyuk&action=edit&redlink=1)*, amit*[*rozetta*](https://hu.wikipedia.org/wiki/Rozetta)*díszít.*

*A*[*húrok*](https://hu.wikipedia.org/wiki/H%C3%BAr)*hagyományosan juhbélből készültek, de ma már nejlonhúrokkal is helyettesíthetik őket. A mély húrok fémszállal vannak betekerve. Egy részük kettesével alkot egy húrcsoportot, azaz kórust, a legmagasabb általában egymagában van, ez a chanterelle. A dupla húrok azonos hangolásúak, de a mélyebbeknél az egyik lehet egy oktávval magasabb. A dupla húrokat a bal és a jobb kéz is mindig egy húrként kezeli, együtt szólaltatja meg. A lant húrjai általában kevésbé feszesek, mint a mai klasszikus gitár húrjai.*

**Zenehallgatás:**

Vincenzo Galilei: Galliard

Michelangelo Galilei: Toccata

Mit éreztetek, mire gondoltatok a lantmuzsika hallatán?

* kellemes, lágy hangja van (Petra)
* a muzsika a királyi bálokra emlékeztet a mesékből (Kincső)
* nyugtató zene (Lara)
* nem szokványos, inkább furcsa (Márk)

**A művész válaszol:**

*A zeneszerzők annak a csillagásznak a rokonai?*

* Igen, Vincenzo Galilei Galileo Galilei édesapja, Michelangelo pedig az öccse.
* Látszik, hogy Vincenzo az apa. Hallatszik a zenéjén, hogy jobban értett a zeneszerzéshez, szebb zenét írt. (Ármin)

*Vajon ő is tudott játszani ezen a hangszeren? (Petra)*

* Minden bizonnyal.

*Ezen a hangszeren csak ilyen zenét lehet játszani vagy erre a hangszerre külön zenét írtak? (Márk)*

* Természetesen a hangszerre írták a zenét. A zeneszerzőknek mindig oda kell figyelniük a hangszer adottságaira. Amúgy mint a többi hangszeren, ezen is bármilyen dallamot el lehet játszani, de ha valaki ilyen hangszert vásárol, az általában korabeli zenét játszik rajta, de most tehetünk kivételt.

Pl. a Tavaszi szél vizet áraszt dallamát. (elénekeltük együtt)

*Ha ritka hangszer, gondolom nem lehet a városban beszerezni. (Ármin)*

* Valóban nem. Hangszerüzletekben nem vásárolható. Hangszerépítő mesterek építik. Ezt a hangszert a marosvásárhelyi Lőrinczi György építette 2019-ben.

*A dobozát is ő készítette? (S. Kristóf)*

* Nem, azt Franciaországból rendelte a mester.

*Ennek a hangszernek is báránybélből vannak a bundjai? Honnan szerzi be? (K. Kristóf)*

* Igen, juhbélből vannak, a hangszerépítő szerzi be. Amióta megvan a hangszer, tartjuk a kapcsolatot, szakmai tanácsokat ad, néha eljön megnézni, „hogy van a hangszer” és beszerzi, ha szükség van valamire.

**A gyerekek válaszolnak:**

Amikor a lanttal együtt énekeltünk, azt hogyan nevezik a zenében?

* unisono

Mire kellett odafigyelnünk?

* hogy ne nyomjuk el a lant hangját, halkabban kellett énekelnünk.

Mi a hangerő mértékegysége?

* decibel

Hogy hívjuk a zenében, amikor egy hangszer egyedül játszik egy dallamot?

* Solo

Hogy hívják a legmagasabb húrt, ami egymagában van?

* chantarelle